ફિલ્મોમાં અનેક વાર તેવું જોવા મળે છે કે હિરો હિરોઇનના ગુનાહિત કાર્યોમાં તેમના મા-બાપનો પણ હાથ હોય છે. ત્યારે આવું જ કંઇક અમદાવાદમાં થયેલી 14 કિલો સોનાની લૂંટમાં પણ બહાર આવ્યું હોય તેવું લાગી રહ્યું છે. પોલિસ પાસેથી હાલ જે પ્રાથમિક તપાસમાં ચોંકવનારી વિગતો આવી છે તેમાં ક્રાઇમબ્રાંચે ભાઇ-બહેનની જોડી સાથે જ માતા-પિતાની સંડોવણીની વાત પણ જણાવી છે. જે પર હાલ તપાસ ચાલુ છે. પણ જે વિગતો બહાર આવી છે તે પરથી પરિવાર આખો જ આ ચોરીમાં જોડાયો હતો તેવું સુત્રોના આધારે જાણવા મળ્યું છે.